राजशाही छोड़ चुके बेटे को मेल भेजकर बुलाया, किताब के खुलासों से बढ़ी थी नाराजगी
Britain King Charles Coronation Latest News - ब्रिटेन के शाही परिवार को छोड़ कर अमेरिका में बस चुके प्रिंस हैरी और उनकी पत्नी मेगन मर्केल को कड़े मतभेदों के बाद भी किंग चार्ल्स अपनी ताजपोशी में बुलाएंगे
ब्रिटेन के शाही परिवार को छोड़ कर अमेरिका में बस चुके प्रिंस हैरी और उनकी पत्नी मेगन मर्केल को कड़े मतभेदों के बाद भी किंग चार्ल्स अपनी ताजपोशी में बुलाएंगे। इसकी जानकारी खुद प्रिंस हैरी ने दी है।
उन्होंने एक बयान जारी किया है। इसमें बताया है कि उन्हें किंग चार्ल्स की ताजपोशी में बुलावे के लिए मेल आया है। हालांकि राजशाही छोड़ चुके दंपत्ति ने नहीं बताया कि वो इस कार्यक्रम में शामिल होंगे या नहीं।
बकिंघम पैलेस ने कमेंट करने से मना किया
वहीं दूसरी तरफ बकिंघम पैलेस ने इस न्योते पर कोई भी कमेंट करने से मना कर दिया है। दरअसल, पहले कई ऐसी रिपोर्ट्स सामने आई थीं जिनमें दावा किया गया था कि प्रिंस हैरी और मेगन को ताजपोशी में नहीं बुलाया जाएगा। BBC की रिपोर्ट्स के मुताबिक कुछ खास लोगों को मई में होने वाली किंग चार्ल्स की ताजपोशी के लिए एडवांस में न्योते दिए गए।
इन लोगों को प्रिंटेड कार्ड भेजे गए हैं। प्रिंस हैरी से पहले भी जब एक इंटरव्यू के दौरान पूछा गया था कि क्या वो अपने पिता कि ताजपोशी में जाएंगे? इस पर हैरी ने जवाब में कहा था- मेरे दरवाजे उनके लिए हमेशा खुले हैं अब उन्हें ये तय करना होगा कि वो मुझे बुलाते हैं या नहीं।
तीन दिन पहले ही हैरी-मेगन से छिना था रॉयल हाउस
बकिंघम पैलेस ने तीन दिन पहले ही ड्यूक एंड डचेस ऑफ ससेक्स को रॉयल घर खाली करने को कहा गया था। ये आदेश किंग चार्ल्स ने दिया था। ब्रिटिश अखबार 'द सन' के मुताबिक, घर खाली करने बाद पूरा सामान अमेरिका के कैलिफोर्निया पहुंचाया जाएगा।
रॉयल फैमली छोड़ने के बाद से हैरी-मेगन अमेरिका में ही रह रहे हैं। इतना ही नहीं ये घर चार्ल्स ने अपने भाई प्रिंस एंड्रयू के लिए खाली करवाया है। यानी अब यहां प्रिंस एंड्रयू रहेंगे।
डॉक्यूमेंटरी और किताब से रिश्ते और बिगड़े
प्रिंस हैरी और मेगन मर्केल के 2020 में राजशाही छोड़ते ही ब्रिटेन के राजपरिवार से रिश्ते खराब हो गए थे। लेकिन, हाल ही में नेटफलिक्स पर आई प्रिंस हैरी की डॉक्यूमेंटरी और उसके बाद उनकी किताब 'स्पेयर' ने दोनों पक्षों के बीच विवाद को और बढ़ा दिया है। किताब और डॉक्यूमेंटरी में प्रिंस हैरी ने कई तरह से राज परिवार की आलोचना की है।
किताब में हुए खुलासे यहां पढ़ें...
